เกิดเป็นดาราต้องแกร่ง 4 คนดังเจอพิษ Social Bullying ทั้งที่ไม่ได้ทำผิด
ขึ้นชื่อว่า Social Bullying (โซเชียล บูลลี่) หรือความน่ากลัวในการใช้เทคโนโลยีในทางที่ผิดที่ทำให้ผู้อื่นเดือดร้อน เป็นสิ่งที่ไม่มีใครอยากเจอ แต่ดูเหมือนความน่ากลัวของสิ่งเหล่านี้นับวันจะยิ่งรุนแรงมากขึ้นเรื่อยๆ โดยเฉพาะในสังคมออนไลน์ของเมืองไทยที่ปัจจุบันมีการวิจารณ์ นินทา เม้าท์แฉคนอื่น หรือเหมารวมคนอื่นในด้านไม่ดี เพื่อสร้างความเกลียดชังหรือความเสื่อมเสียในตัวบุคคลที่เป็นเหยื่ออยู่เป็นประจำ,ซึ่งบุคคลที่ถูกกระทำแบบนี้มีตั้งแต่คนธรรมดาเดินดิน ไปจนถึงเหล่าคนดังในแวดวงต่างๆ จนบางครั้งกลายเป็นความบาดหมางขัดแย้งรุนแรง แถมบางคนก็ไม่ได้ทำอะไรผิด แต่กลับต้องเจอดราม่าเหมารวมไปด้วยเพราะสนิทสนมกับคนที่มีข่าวฉาว ซึ่งเป็นสิ่งที่ไม่สมควรทำ เพราะมันอาจส่งผลต่อชีวิตจิตใจของผู้อื่นโดยที่คนทำไม่รู้ตัว,โดยเฉพาะคนในวงการบันเทิงยุคปัจจุบันที่ต้องเจอกระแสดราม่าจากสังคมออนไลน์อย่างหนักเมื่อเกิดข่าวฉาว จนส่งผลกระทบทั้งชีวิตการทำงาน เรื่องส่วนตัว ไปจนถึงความรู้สึกในจิตใจ บันเทิงไทยรัฐออนไลน์ รวบรวมเรื่องราวของคนบันเทิงบางส่วนที่ต้องเจอกระแสแบบนี้ทั้งที่ไม่ได้ทำอะไรผิดมาฝากกัน,ลุลา กันยารัตน์,เป็นนักร้องเสียงใสที่อยู่ในวงการเพลงมานานนับสิบปีแล้วสำหรับ ลุลา กันยารัตน์ ติยะพรไชย นักร้องสาวที่มีเสียงใสๆ แบ๊วๆ เป็นเอกลักษณ์ในการร้องเพลง เจ้าของเพลงดังๆ ฮอตฮิตมากมาย อาทิ ตุ๊กตาหน้ารถ, เวลาจะช่วยอะไร, นานๆ นะๆ,ในวันที่เราต้องไกลห่าง, ทะเลสีดำ, มองได้แต่อย่าชอบ, เรื่องที่ขอ, Status ฯลฯ แต่เพราะการร้องเพลงแนวเสียงใสๆ แบ๊วๆ นี่แหละที่ทำให้เธอถูกวิพากษ์วิจารณ์เรื่องนี้มาตลอดว่าดัดเสียงบ้าง บ้างก็คอมเมนต์แรงว่าคนอื่นร้องคัฟเวอร์เพลงของลุลาแล้วเสียงดีกว่าต้นฉบับอีก,แต่พอเจอคอมเมนต์แบบนี้มานานนับ 10 ก็ทำให้ลุลารู้สึกท้อเพราะคำพูดเหล่านี้บั่นทอนจิตใจในการสร้างสรรค์งานเพลง และได้เขียนโพสต์ระบายความในใจยาวเหยียด ก่อนจะให้สัมภาษณ์ถึงเรื่องนี้ว่าที่โพสต์ไปเพราะรู้สึกเครียดกับเรื่องนี้จนไม่สามารถเก็บไว้ได้ เลยอยากบอกให้ทุกคนเข้าใจ นอกจากนี้ลุลายอมรับว่าเคยคิดอยากออกจากวงการเพราะเรื่องนี้หลายครั้ง แต่ที่ยังอยู่ตรงนี้เพราะยังมีไอเดียมีงานที่ต้องอยู่ตรงนี้ต่อไปอีกเยอะ,โอ๊ต ปราโมทย์,โดนหางเลขไปด้วยเฉยเลยสำหรับนักร้องนักแสดงและดีเจดัง โอ๊ต ปราโมทย์ ปาทาน เพราะหลังจากที่เพื่อนซี้อย่างนักร้องหนุ่มร่างท้วม ป๊อบ ปองกูล สืบซึ้ง คบซ้อนสาวนอกวงการ 2 คนในฐานะแฟนทั้งคู่ และป๊อบก็ออกมายอมรับผิดต่อเรื่องที่เกิดขึ้น จนเกิดกระแสวิพากษ์วิจารณ์อย่างหนักมาแล้ว งานนี้เพื่อนซี้อย่างโอ๊ตเลยโดนเหมารวมไปด้วย,เพราะหลังจากที่ ป๊อบ-โอ๊ต เคยไปออกรายการด้วยกันแล้วป๊อบไม่ให้โอ๊ตพูดชื่อแฟน จนถูกมองว่ารู้เห็นเป็นใจ ประกอบกับก่อนหน้านี้โอ๊ตก็เพิ่งเลิกกับแฟนสาวแอร์โฮสเตส และฝ่ายหญิงแฉทำนองว่าโอ๊ตเป็นคนขอเลิกเพราะหมด Passion เลยทำให้หลายคนโยงไปว่าทั้งคู่เหมาะเป็นเพื่อนกันเพราะนิสัยเหมือนกัน บ้างก็ว่าทำไมโอ๊ตไม่เตือนเพื่อนบ้าง งานนี้หนุ่มโอ๊ตเลยออกโรงเคลียร์ว่าไม่เคยรู้เรื่องการแต่งงานของป๊อบมาก่อน และไม่เคยรู้เห็นเป็นใจเรื่องแฟนของป๊อบ พร้อมทั้งวอนให้หยุดการบูลลี่ได้แล้วด้วย,ก้อง กรุณ,ไฮโซหนุ่มทายาทซีคอนสแควร์ ก้อง กรุณ ซอโสตถิกุล เป็นอีกหนึ่งคนในวงการบันเทิงที่ไม่พ้นเจอกระแสบูลลี่เช่นกัน เพราะด้วยความที่สนิทสนมกับนักร้องดังชาวเกาหลี ซึงรี อดีตสมาชิกวง Bigbang เป็นพิเศษ เรียกว่าซึงรีเป็นน้องรักของหนุ่มก้องเลยทีเดียว แต่เมื่อซึงรีถูกสื่อดังในเกาหลีแฉแชตไลน์สนทนาของเขาที่มีเนื้อหาทำนองเกี่ยวกับการค้าประเวณี งานนี้ซึงรีเลยต้องออกจากวงการและคดีดังกล่าวอยู่ในระหว่างการสอบสวน,งานนี้เพื่อนรุ่นพี่อย่างก้องก็ได้โพสต์ภาพคู่ซึงรีพร้อมทั้งโพสต์ข้อความให้กำลังใจ แม้จะมีแฟนๆ หลายคนเข้ามาขอบคุณที่ก้องยังอยู่เคียงข้างซึงรีไม่ว่าจะเกิดอะไรขึ้นก็ตาม แต่ก็มีชาวโซเชียลฯ หลายคนเข้ามาวิพากษ์วิจารณ์อย่างหนักถึงเรื่องนี้ว่าไม่เหมาะสม ควรอยู่เฉยๆ ดีกว่า และจากกรณีดังกล่าวทำให้ก้องถูกโยงไปก้องว่ามีส่วนเกี่ยวข้องกับคดีของซึงรีรึเปล่า แต่งานนี้ก็มีนักแสดงหนุ่ม ณัฏฐ์ เทพหัสดิน ณ อยุธยา เพื่อนซี้ของก้อง และนักแสดงสาว พัดพัด รัตน์ฟ้า ไชยชื่นจิตต์ แฟนสาวของก้อง ออกมาปกป้องว่าก้องไม่มีส่วนเกี่ยวข้องกับเรื่องนี้อย่างแน่นอน,ต้นหอม ศกุนตลา,งานเข้าอีกคนสำหรับดีเจสาวแซ่บ ต้นหอม ศกุนตลา เทียนไพโรจน์ เพราะด้วยความที่รู้จักกับนางเอกสาวมั่น แมท ภีรนีย์ คงไทย พอถึงตอนที่แมทเจอมรสุมข่าวฉาวเรื่องความสัมพันธ์กับไฮโซหนุ่ม สงกรานต์ เตชะณรงค์ จนเกิดดราม่าถาโถมเข้ามาอย่างหนัก ไม่ว่าจะโพสต์อะไรก็ตามจะเจอกระแสวิจารณ์ตลอด และเมื่อแมทโพสต์ภาพโปรโมตละคร ลิขิตรักข้ามดวงดาว ผลงานละครเรื่องล่าสุดของเธอ พอต้นหอมเข้าไปคอมเมนต์ว่ารอดูละครเรื่องนี้ด้วย เจ้าตัวก็เจอดราม่าไปด้วยเต็มๆ,เพราะมีหลายคนเข้ามาวิจารณ์ว่าสงสัยไม่ชอบนางเอกสาว แอฟ ทักษอร รึเปล่า ถึงมาอยู่ทีมแมท เพราะตั้งแต่เกิดดราม่า ต้นหอมไม่เคยคอมเมนต์ในไอจีของแอฟเลย แต่กลับมาคอมเมนต์ในไอจีของแมท บ้างก็บอกว่าจะไม่ติดตามผลงานและไม่อุดหนุนสินค้าในธุรกิจของต้นหอมด้วย ทำเอาต้นหอมต้องรีบออกมาเคลียร์ว่าที่คอมเมนต์ไปเพราะแค่อยากดูละครและชอบพระเอกของเรื่องอย่างณเดชน์ คูกิมิยะ ไม่ได้เข้าข้างหรืออยู่ทีมใคร พร้อมทั้งขอร้องให้งดดราม่าด้วย.
Social Bullying เป็นสิ่งที่ไม่มีใครอยากเจอ แต่ดูเหมือนความน่ากลัวของเรื่องนี้นับวันจะยิ่งรุนแรงขึ้นเรื่อยๆ โดยเฉพาะในสังคมออนไลน์เมืองไทยที่ปัจจุบันมีการวิจารณ์ในด้านไม่ดีเป็นประจำ
Social Bullying,โซเชียล บูลลี่,ดราม่าดารา,ดาราโดนโยงดราม่า,ดารา